title: "Francis Beaufort/s\u00f6"
text: "Sir Francis Beaufort, \u00fctspreeken [bo\u02c8fort], (* 7. Mai 1774 \u00f6n Navan, County Meath, uun Irl\u00f6n; \u2020 17. Detsember 1857 \u00f6n Hove, Sussex, Engelun) wiar H\u00fcdrograaf fan di engelsk Admiraliteet. Hi maaketi diar Seekaarten, en des jerten t\u00f6 di beest Kaarten \u00f6n des Tir. \nLeeterhen uur di Beaufort-Tabeli ee\u0111er h\u00f6m n\u0113mt.\n\nHistoorii fan di Beaufort-Tabeli \nDet Beaufort-Tabeli es gaar ek fan Francis Beaufort \u0101pstelt uuren. \nWaarskiint't, dat di fan Alexander Dalrymple maaket uuren es, di H\u00fcdrograaf fan di \"East India Company\". \nDalrymple es diar\u00fcp kemen, \u00fcs hi di Winjmelnern biluketi.\n\nAur sin hiili Leewent her Beaufort Daiboker aur't We\u0111er skrewen. \u00d6n 't Jaar 1806 skreew hi diar iin, dat hi faan da \u00f6n en Tabeli aur di Kraft fan di Winj maaki wel, en des skul 13 Harthairen weegi.\nDes Tabeli skul me \"Niin Winj\" bigen en me \"Orkan\" \u01cephual.\n1807 waar di Tabeli f\u00f6rter \u00fctaarbert, en Beaufort skreew \u0101p, hok Sail en Folskep bi hok Winjmacht drai k\u00fcr. \nBi 5 Beaufort k\u00fcr jit ali Sailer stuun bliv, bi 6 en muar skul jen ee\u0111er't \u00fc\u0111er dialhaalet uur.\n\n1829 waar Beaufort H\u00fcdrograaf fan di engelsk Admiraliteet, en fan 1838 \u00f6n waar sin Tabeli fan't Amt iinf\u00f6\u00f6rt. Des fing t\u00f6 des Tir man jit niin Naam. \n\u00d6n't Jaar 1906 waar di Tabeli fan di engelsk We\u0111ertiinst Met Office dach \u00fcs \"Beaufort scale\" \u00fctd\u00f6nen.\n\nBeaufort-Tabeli\n\nLuki uk jir \n\n Beaufort \u00f6n't Archiv fan di Royal Society (Engelsk)\n\nBeaufort-Tabeli (S\u00f6lring Bidrach t\u00f6 di Pris\u0101pgaav fan't Nuur\u0111friisk Instituut)\n\nFutnuuten \n\nBeaufort\nBeaufort\nBeaufort\nBeaufort"